દાહોદમાં ૧૩૨ વિધાનસભામાં ચૂંટણીના પડઘમ વચ્ચે આજે દાહોદ જિલ્લાના મુખ્ય મથક દાહોદ શહેર ખાતે બપોરે કૉંગ્રેસના ઉમેદવાર તરીકે વજેસિંહ પણદા એ ૫૦ જેટલા કાર્યકર્તાઓ સાથે ફોર્મ ભર્યું હતું. પરંતુ મેન્ડેડ ન આવતા ઉમેદવારોએ ૨ ફોર્મ ભર્યા હતા. વજેસિંહ પણદાએ જણાવ્યું હતું કે હું દસ વર્ષથી કોંગ્રેસનો ધારાસભ્ય છુ અને નિષ્ઠાપૂર્વક પાર્ટીનું કામ છું અને કોંગ્રેસ પાર્ટી અને સોનિયા ગાંધીએ જે મારામાં ફરી એકવાર વિશ્વાસ મુક્યો છે તે બદલ હું તેમનો આભારી છું . અને મને જે તક મળી છે તેનો પુરેપૂરો મહેનત કરી અને દાહોદ સીટ જીતવા માટે પ્રયત્ન કરીશ. સાથે સાથે કોંગ્રેસ ઉપાધ્યક્ષ રાહુલ ગાંધી, અહેમદ પટેલ અને ભરતસિંહ સોલંકીનો પણ આભાર માન્યો હતો.